b'\n_START_ARTICLE_\nNacionalinis parkas\n_START_PARAGRAPH_\nNacionalinis parkas\xc2\xa0\xe2\x80\x93 valstyb\xc4\x97s valdoma teritorija, kurioje saugomos tam kra\xc5\xa1tui b\xc5\xabdingas kra\xc5\xa1tovaizdis, savitos gyvenviet\xc4\x97s, kult\xc5\xabros vertyb\xc4\x97s._NEWLINE_Skatinamas pa\xc5\xbeintinis turizmas, tikslas\xc2\xa0\xe2\x80\x93 supa\xc5\xbeindinti lankytojus su gamtos ir kult\xc5\xabros vertyb\xc4\x97mis._NEWLINE_\xc5\xbdmoni\xc5\xb3 veikla ribojama, derinama su gamtos apsauga._NEWLINE_Pirmasis nacionalinis parkas buvo \xc4\xafkurtas Jungtin\xc4\x97se Amerikos Valstijose, \xc5\xa0iaur\xc4\x97s Amerikoje, nes \xc4\x8dia per kelis \xc5\xa1imtus met\xc5\xb3 nuo pirm\xc5\xb3j\xc5\xb3 europie\xc4\x8di\xc5\xb3 pasirodymo mil\xc5\xbeini\xc5\xa1ki mi\xc5\xa1k\xc5\xb3 plotai buvo i\xc5\xa1kirsti, i\xc5\xa1deginti, o step\xc4\x97s ir pusdykum\xc4\x97s i\xc5\xa1artos. Beatodairi\xc5\xa1kas gamtos alinimas ir niokojimas padar\xc4\x97 did\xc5\xbeiul\xc4\x99 \xc5\xbeal\xc4\x85 \xc5\xa0iaur\xc4\x97s Amerikos gamtai. Susiklos\xc4\x8diusi pad\xc4\x97tis paskatino amerikie\xc4\x8dius susir\xc5\xabpinti gamtosauga: priimti \xc4\xafstatymus, draud\xc5\xbeian\xc4\x8dius arba ribojan\xc4\x8dius \xc5\xbemoni\xc5\xb3 \xc5\xabkin\xc4\x99 veikl\xc4\x85 gra\xc5\xbeiausiuose gamtos kampeliuose. I\xc5\xa1 prad\xc5\xbei\xc5\xb3 priimta \xc4\xafstatym\xc5\xb3 draud\xc5\xbeian\xc4\x8di\xc5\xb3 kai kuriose teritorijose apsigyventi, dirbti arba parduoti \xc5\xbeem\xc4\x99. Ilgai r\xc5\xabpintasi i\xc5\xa1saugoti tik mi\xc5\xa1kus. V\xc4\x97liau imta saugoti retas bei nykstan\xc4\x8dias gyv\xc5\xabn\xc5\xb3 r\xc5\xab\xc5\xa1is, \xc4\xafsp\xc5\xabdingus ugnikalni\xc5\xb3, e\xc5\xbeer\xc5\xb3, upi\xc5\xb3 kra\xc5\xa1tovaizd\xc5\xbeius. Pirmas nacionalinis parkas vadinosi Jeloustono Nacionalinis Parkas (Yellowstone National Park), kuris yra daugiausiai Vajominge, su ma\xc5\xbeomis dalimis Montanoje ir Aidahe.\n_START_SECTION_\nNacionalinis monumentas JAV\n_START_PARAGRAPH_\n\xc4\xaeprastai Jungtin\xc4\x97se Amerikos Valstijose, nacionalinius parkus patvirtina JAV Kongresas. Nacionalinis monumentas (arba nacionalinis paminklas) yra pana\xc5\xa1i vieta, bet paskirta prezidento. \xc5\xa0iuo metu, esama 100 nacionalini\xc5\xb3 monument\xc5\xb3 Jungtin\xc4\x97se Amerikos Valstijose. Pirmas nacionalinis monumentas buvo Velnio bok\xc5\xa1tas (Devil\xe2\x80\x99s Tower) Vaijominge \xc4\xafkurtas 1906\xc2\xa0m. Keletas nacionalini\xc5\xb3 monument\xc5\xb3 tapo nacionaliniais parkais; pvz., Mirties sl\xc4\x97nio nacionalinis monumentas (Death Valley National Monument), Kalifornijoje ir dalis Nevadoje, performuotas \xc4\xaf Mirties sl\xc4\x97nio nacionalin\xc4\xaf park\xc4\x85 (Death Valley National Park).'